**Likumprojekta**

“**Grozījums likumā “Par reglamentētajām profesijām un profesionālās kvalifikācijas atzīšanu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | **Likumprojekta mērķis ir radīt tiesisko pamatu Lielbritānijas un Ziemeļīrijas Apvienotā Karalistē (turpmāk – AK) iegūto profesionālo kvalifikāciju reglamentētajās profesijās atzīšanai Latvijā, ņemot vērā, ka no 2019.gada 30.marta AK iegūtās kvalifikācijas būs uzskatāmas par trešajās valstīs iegūtām kvalifikācijām. AK iegūto kvalifikāciju atzīšanā līdz 2020.gada 31. decembrim paredzēts turpināt piemērot atsevišķas tiesību normas, kas attiecas uz ES valstīs iegūto profesionālo kvalifikāciju atzīšanu.**Projekts stāsies spēkā 2019.gada 30.martā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījums likumā “Par reglamentētajām profesijām un profesionālās kvalifikācijas atzīšanu”” (turpmāk – likumprojekts) izstrādāts, pamatojoties uz Ministru kabineta 2019.gada 29.janvāra sēdē pieņemto protokollēmumu: atbildīgajām ministrijām sagatavot un iesniegt kā Ministru kabineta lietu tiesību aktu projektus, kas saistīti ar *Brexit*, izskatīšanai Ministru kabineta 12. februāra sēdē (prot. Nr.4. 24§ 2.punkts).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) nosaka ārvalstīs iegūtas profesionālās kvalifikācijas atzīšanā reglamentētajās profesijās piemērojamās tiesību normas. Ar reglamentēto profesiju likumu ir pārņemta Eiropas Parlamenta un Padomes 2005.gada 7.septembra direktīva [2005/36/EK](http://eur-lex.europa.eu/eli/dir/2005/36/oj/?locale=LV) par profesionālo kvalifikāciju atzīšanu (turpmāk – direktīva 2005/36/EK). Daļa no reglamentēto profesiju likumā noteiktajām profesionālo kvalifikāciju atzīšanu regulējošām tiesību normām atšķiras atkarībā no tā, vai pretendents uz profesionālās kvalifikācijas atzīšanu savu kvalifikāciju ir ieguvis Eiropas Savienības (turpmāk – ES) dalībvalstī vai trešajā valstī. 2019. gada 30. martā AK juridiski izstāsies no Eiropas Savienības un kļūs par trešo valsti. AK neesamība Eiropas Savienības sastāvā izrietēs no Lisabonas līguma (*no deal* jeb bez vienošanās gadījumā) un Izstāšanās līguma, ja tas stāsies spēkā. Līdz ar šiem līgumiem (kas konkrētajā gadījumā ir augstākstāvoši tiesību akti par regulām un direktīvām) visas atsauces uz AK kā ES dalībvalsti kļūs par spēkā neesošām (“tukšas normas”). No tā izriet divi iespējamie varianti: 1)            bez vienošanās gadījumā: atsauce uz AK kā Eiropas Savienības dalībvalsti likumos/Ministru kabineta noteikumos kļūst “tukša norma”, jo pamatojoties uz Lisabonas līguma 50.pantu AK vairs nav Eiropas Savienības dalībvalsts; 2)            ja ir Izstāšanās līgums – pārejas perioda laikā (līdz 2020.gada 31.decembrim) uz AK piemēros ES tiesību aktus. Eiropas Komisijas 2018. gada 21. jūnijā izdotais “Skaidrojums ieinteresētajām pusēm par Apvienotās Karalistes izstāšanos un ES noteikumi reglamentēto profesiju un profesionālās kvalifikācijas atzīšanas jomā”[[1]](#footnote-1) (turpmāk – skaidrojums) vērš uzmanību uz to, ka AK iegūto profesionālo kvalifikāciju atzīšanai jāpiemēro ES dalībvalstu normatīvajos aktos noteiktās tiesību normas. Skaidrojumā arī nav noteikts aizliegums AK kvalifikācijas ieguvušām personām sniegt īslaicīgus pakalpojumus ES valstīs, bet akcentēta pieeja šo pakalpojumu sniegšanas regulējumam piemērot valsts normatīvo regulējumu. Eiropas Komisija 2018.gada 27.novembrī *Brexit* gatavības seminārā aicināja ES valstīm, atzīstot AK iegūtās profesionālās kvalifikācijas, “būtu jārīkojas samērīgi un praktiski, ņemot vērā, ka [AK] kvalifikācija bija iegūta līdz izstāšanās brīdim”[[2]](#footnote-2). ES un AK izstāšanās līguma projekta[[3]](#footnote-3) 27. un 28. pantā paredzēts noteikt pārejas periodu līdz 2020.gada 31.decembrim, kura laikā profesionālo kvalifikāciju atzīšanā savstarpēji tiek piemērotas atsevišķas no direktīvas 2005/36/EK tiesību normām; tādējādi norādot vēlamo pieeju profesionālās kvalifikācijas atzīšanas regulējumam pēc *Brexit*.  Latvijas Republikas Saeima 2019. gada 7. decembrī pieņēma deklarāciju[[4]](#footnote-4) par AK pilsoņu tiesībām Latvijā pēc Brexit jeb AK gaidāmās izstāšanās no ES. Saeima apliecina, ka Latvija AK pilsoņiem, kuri likumīgi uzturas Latvijā, nodrošinās iespējami labvēlīgus uzturēšanās un darba nosacījumus arī tad, ja AK izstāšanās no ES 2019. gada 29. martā notiks bez vienošanās. Deklarācijā norādīts, ka vienlaikus Latvija sagaida līdzvērtīgi labvēlīgu AK attieksmi pret Latvijas valstspiederīgajiem šajā valstī. Tāpat Saeima aicina Ministru kabinetu sagatavot nepieciešamos grozījumus tiesību aktos, lai pielāgotos pārmaiņām, kas gaidāmas pēc AK izstāšanās no ES. Ar grozījumu reglamentēto profesiju likumā un uz tā pamata izdotajos normatīvajos aktos ir jārada tiesiskais pamats turpmākai **AK** iegūto profesionālo kvalifikāciju reglamentētajās profesijās atzīšanai Latvijā, ņemot vērā, ka no 2019. gada 30. marta **AK** iegūtās profesionālās kvalifikācijas būs uzskatāmas par trešajās valstīs iegūtām profesionālām kvalifikācijām, kuru atzīšanai nav jāpiemēro direktīva 2005/36/EK. Likumprojekts paredz, ka tie iesniegumi, kas ir saņemti līdz *Brexit*, tiks izskatīti un lēmumi par tiem tiks pieņemti saskaņā ar kārtību, kāda reglamentēto profesiju likumā noteikta attiecībā uz ES valstīs iegūtu profesionālo kvalifikāciju atzīšanu.Reglamentēto profesiju likumā noteiktais paredz jebkuras profesionālās kvalifikācijas – vai tā būtu iegūta Eiropas Savienības dalībvalstī, vai trešajā valstī – pilnīgu izvērtēšanu, pieļaujot profesionālās kvalifikācijas atzīšanu tikai tādā gadījumā, ja tā atbilst Latvijā izvirzītajām prasībām reglamentētajai profesijai. Līdz ar to nepastāv riski Latvijas sabiedrības veselībai un drošībai, dodot piekļuvi darbam reglamentētā profesijā personām ar Latvijas prasībām neatbilstošu kvalifikāciju. Ņemot vērā, ka AK iegūtās profesionālās kvalifikācijas no 2019. gada 29. marta būs uzskatāmas par trešajās valstīs iegūtām kvalifikācijām, saskaņā ar direktīvas 2005/36/EK 3. panta 3. punktu, Latvijā atzītās AK iegūtās profesionālās kvalifikācijas nevar apdraudēt citas ES valstis, jo citās ES valstīs tās varēs atzīt tikai pēc personas trīs gadus ilgas profesionālās pieredzes iegūšanas darbā attiecīgā profesijā Latvijā. Ir samērīgi un pamatoti noteikt pārejas periodu līdz 2020.gada 31  decembrim un turpināt piemērot **AK** iegūto profesionālo kvalifikāciju atzīšanā atsevišķas reglamentēto profesiju likumā noteiktās tiesību normas, kas attiecas uz ES valstīs iegūto profesionālo kvalifikāciju atzīšanu.  Nepastāv saprātīgs un objektīvs pamats AK iegūto profesionālo kvalifikāciju atzīšanā, piemērojot speciālo profesionālās kvalifikācijas atzīšanas sistēmu Ministru kabineta noteiktiem EK dalībvalstīs noteiktajām vienotajām minimālajām prasībām atbilstošiem AK iegūtiem ārsta un ārsta profesijas pamatspecialitāšu, apakšspecialitāšu vai papildspecialitāšu, māsas, vecmātes, zobārsta un zobārsta apakšspecialitāšu, farmaceita, veterinārārsta un arhitekta profesionālo kvalifikāciju apliecinošiem dokumentiem sākot no 2019. gada 30. marta nekavējoši piemērot tās tiesību normas, kas tiek attiecinātas uz trešajās valstīs iegūto profesionālo kvalifikāciju atzīšanu. Likumprojekts paredz, ka ja minētie dokumenti iegūti līdz *Brexit,* tos varēs atzīt, piemērojot speciālo profesionālās kvalifikācijas atzīšanas sistēmu līdz 2020. gada 31. decembrim. Ja šāda norma netiktu paredzēta, minēto profesionālo kvalifikāciju atzīšanai būtu jāpiemēro vispārējā sistēma, kas palielina atzīšanas institūciju administratīvā darba slogu (jo būtu jāpiemēro vispārējā profesionālās kvalifikācijas atzīšanas sistēma), kaut arī nav šaubu, ka kvalifikāciju apliecinošie dokumenti atbilst reglamentētai profesijai izvirzītām prasībām.Likumprojekts paredz, ka līdz 2019. gada 29. martam saņemto iesniegumu par profesionālās kvalifikācijas atzīšanu izskatīšanā jāpiemēro tiesību normas, kas attiecas uz ES valstīs iegūtu profesionālo kvalifikāciju atzīšanu. Praksē tas nozīmē, ka lēmums par profesionālās kvalifikācijas atzīšanu ir jāpieņem ne vēlāk kā triju mēnešu laikā attiecībā uz profesijām, kurām piemēro speciālo profesionālās kvalifikācijas atzīšanas sistēmu un ne vēlāk kā četru mēnešu laikā attiecībā uz profesijām, kurās piemēro vispārējo profesionālās kvalifikācijas atzīšanas sistēmu. No likumprojekta izriet, ka personas ar **AK** iegūtu vai atzītu profesionālo kvalifikāciju ar 2019. gada 30. martu nevarēs uzsākt īslaicīgus pakalpojumu sniegšanu reglamentētajās profesijās un nevarēs atjaunot iepriekš iesniegtās deklarācijas par īslaicīgu pakalpojumu sniegšanu. Tomēr tās personas, kas īslaicīgu pakalpojumu sniegšanu ir uzsākušas pēc *Brexit* datuma, tos varēs pabeigt sniegt. Eiropas Komisija 2018. gada 27. novembrī *Brexit* gatavības seminārā skaidroja, ka, “ja FR atļauj sniegt pakalpojumu, tad tas attiecas uz FR teritoriju, pēc FR noteikumiem”[[5]](#footnote-5). Tikšanās laikā ar AK vēstniecību Ārlietu ministrijā 2019. gada 7. februārī no AK puses tika sniegta informācija par to, ka AK paredz ļaut noslēgt īslaicīgu pakalpojumu sniegšanu tiem profesionāļiem, kuri pakalpojumu sniegšanu uzsākuši līdz *Brexit*, Īslaicīgu pakalpojumu sniegšanu reglamentētajās profesijās, saskaņā ar reglamentēto profesiju likumu, var sniegt personas, kuru mītnes valsts ir ES valsts. Īslaicīgu profesionālo pakalpojumu sniegšanas gadījumos var būt svarīgi operatīvi sazināties ar pakalpojumu sniedzēja mītnes valsts kompetentajām institūcijām. Ņemot vērā, ka pēc *Brexit* **AK** vairs nebūs pieejama iekšējā tirgus informācijas sistēma (IMI sistēma), tad informācijas iegūšana varētu būt apgrūtinoša. Likumprojekta ierobežojums īslaicīgu pakalpojumu sniegšanā personām, kuru mītnes valsts ir **AK,** ir noteikts, lai Latvijas pakalpojumu saņēmējiem neradītu riskus pakalpojumu sniedzēja nepietiekamas kvalifikācijas dēļ. Direktīvā 2005/36/EK un saskaņā ar to Ministru kabineta 2009. gada 30. novembra noteikumos Nr. 1365 “Noteikumi par Eiropas Savienības dalībvalstu un Eiropas Brīvās tirdzniecības asociācijas dalībvalstu profesionālajām organizācijām, kuru izsniegtos profesionālās izglītības un kvalifikācijas dokumentus atzīst Latvijas Republikā” ir noteiktas **AK** profesionālās organizācijas, kuru izdotie dokumenti tiek atzīti Latvijā. Likumprojekts nosaka, ka Latvijā tiks atzīti tikai šo organizāciju dokumenti, kas izdoti līdz 2019. gada 29. martam, jo Latvijas institūcijām, kas izsniedz profesionālās kvalifikācijas atzīšanas apliecības reglamentētajās profesijās, var pietrūkt informācijas par šo organizāciju pieņemto kārtību un noteikumiem, pēc kuriem izglītību un profesionālo kvalifikāciju apliecinošie dokumenti tiek izdoti.AK iegūto profesionālo kvalifikāciju atzīšanā Latvijā dominējošais vairākums ir Latvijas pilsoņi, kuri Latvijā atzīst AK iegūto kvalifikāciju (28 gadījumi no 40 laika posmā 2010.-2019.gads)[[6]](#footnote-6). Latvijā iegūto profesionālo kvalifikāciju atzīšana AK ir skaitliski daudz lielākā apjomā, piemēram, pēc Reglamentēto profesiju datu bāzē[[7]](#footnote-7) iekļautās informācijas kopš 2005.gada AK savu kvalifikāciju ir atzinuši Latvijā kvalifikāciju ieguvušie 217 ārsti, 205 māsas, 4 arhitekti, 22 veterinārārsti, 56 zobārsti, 4 vecmātes u.c. profesiju pārstāvji. Līdz ar to labvēlīgāks režīms attiecībā uz AK iegūto profesionālo kvalifikāciju atzīšanu galvenos ieguvumus dos Latvijas iedzīvotājiem, kuri būs mudināti atgriezties Latvijā, atzīt savu AK iegūto kvalifikāciju un veidot karjeru reglamentētā profesijā Latvijā, kā arī, iespējams, rosinās AK iestādes piemērot labvēlīgāku režīmu Latvijā iegūto profesionālo kvalifikāciju atzīšanā AK. Likumprojekts paredz minētā satura grozījumus reglamentēto profesiju likumā, ievērojot, ka vēlamā situācijā **AK** pusē tiek paredzēts līdzvērtīgs labvēlības režīms Latvijā iegūto profesionālo kvalifikāciju atzīšanā pēc *Brexit.* Īstenojot informatīvajā ziņojumā minēto “paritātes principu”, līdzvērtīgs **AK** noteikts pārejas periods būtu izdevīgs tiem Latvijas iedzīvotājiem, kas vēlas Latvijā iegūto profesionālo kvalifikāciju atzīt AK. Pārejas perioda piemērošanu apsver arī citas valstis, piemēram, Austrija, attiecībā uz advokātu darbību.Ja likumprojekts netiks pieņemts, *Brexit* Izstāšanās līguma pieņemšanas gadījumā pastāv draudi, ka Latvijas normatīvais regulējums būs neatbilstošs ES tiesību normām, bet izstāšanās bez vienošanās gadījumā – pilsoņu tiesības uz profesionālo kvalifikāciju atzīšanu tiks nesamērīgi un nepamatoti ierobežotas. Likumprojekta virzīšana ārpus Ministru kabineta 12. februāra sēdē (prot. Nr.4. 24§ 2.punkts) apstiprinātās “*Brexit* pakotnes” palielinās iesaistīto institūciju administratīvo slogu.Izglītības un zinātnes ministrija (turpmāk – ministrija) seko līdzi Eiropas Komisijas rīcībai *Brexit* jautājumos, un nepieciešamības gadījumā līdz likuma pieņemšanai varēs veikt korekcijas, ja tas izrietēs no ES lēmumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā noteiktais attieksies uz informācijas institūcijām, atzīšanas institūcijām, personām, personām, kas profesionālo kvalifikāciju ir ieguvušas **AK** un pretendē uz profesionālās kvalifikācijas atzīšanu Latvijā. |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3.  | Administratīvo izmaksu monetārs novērtējums | Projekts šo jomu neskar. |
| 44.  | Atbilstības izmaksu monetārs novērtējums | Projekts šo jomu neskar. |
| 55.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Jāizstrādā grozījumi šādos normatīvajos aktos, no tiem svītrojot **AK** izdotos izglītību un profesionālo kvalifikāciju apliecinošos dokumentus, paredzot, ka tie stāsies spēkā 2020.gada 31.decembrī:1. Ministru kabineta 2017. gada 21. marta noteikumi Nr. 164 “Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
2. Ministru kabineta 2009.gada 30.novembra noteikumi Nr.1365 “Noteikumi par Eiropas Savienības dalībvalstu un Eiropas Brīvās tirdzniecības asociācijas dalībvalstu profesionālajām organizācijām, kuru izsniegtos profesionālās izglītības un kvalifikācijas dokumentus atzīst Latvijas Republikā”.
3. Ministru kabineta 2005.gada 28.jūnija noteikumi Nr.475 “Noteikumi par ārvalstīs iegūtajiem advokātu profesionālajiem nosaukumiem, kurus atzīst Latvijas Republikā”.
4. Ministru kabineta 2005.gada 24.maija noteikumi Nr.351 “Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
5. Ministru kabineta 2005.gada 10.maija noteikumi Nr.320 “Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
6. Ministru kabineta 2005.gada 29.marta noteikumi Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
7. Ministru kabineta 2005.gada 1.marta noteikumi Nr.149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
8. Ministru kabineta 2005.gada 15.februāra noteikumi Nr.124 “Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”.
9. Ministru kabineta 2005.gada 15.februāra noteikumi Nr.125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās”.
 |
| 22.  | Atbildīgā institūcija | Ministrija. Tieslietu ministrija ir atbildīga par šīs sadaļas 1.punkta 3.apakšpunktā minētā tiesību akta grozījumu sagatavošanu. |
| 33. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 4.pants | likumprojekta 1.pants | -Tiesību norma pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā iekļautās tiesību normas skaidrotas ministrijas tīmekļvietnē www.izm.gov.lv |
| 2. | Sabiedrības līdzdalība projekta izstrādē | Sabiedrības pārstāvji var sniegt viedokli par likumprojektu. |
| 3. | Sabiedrības līdzdalības rezultāti | Saņemtie sabiedrības viedokļi tiks izvērtēti un iespēju robežās ņemti vērā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijas,atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas un cilvēkresursus.  |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Stūre 67047899

Inese.Sture@izm.gov.lv

1. NOTICE TO STAKEHOLDERS WITHDRAWAL OF THE UNITED KINGDOM AND EU RULES IN THE FIELD OF REGULATED PROFESSIONS AND THE RECOGNITION OF PROFESSIONAL QUALIFICATIONS. Brussels, 21 June 2018, Pieejams: https://ec.europa.eu/growth/content/brexit-%E2%80%93-guidance-stakeholders-impact-field-regulated-professions-and-recognition\_en [↑](#footnote-ref-1)
2. Ārlietu ministrijas Dienesta ziņojums par 2018.gada 27.novembra sanāksmi. [↑](#footnote-ref-2)
3. https://assets.publishing.service.gov.uk/government/uploads/system/uploads/attachment\_data/file/756374/14\_November\_Draft\_Agreement\_on\_the\_Withdrawal\_of\_the\_United\_Kingdom\_of\_Great\_Britain\_and\_Northern\_Ireland\_from\_the\_European\_Union.pdf [↑](#footnote-ref-3)
4. http://saeima.lv/lv/aktualitates/saeimas-zinas/27648-saeima-pienem-deklaraciju-par-apvienotas-karalistes-pilsonu-tiesibu-aizstavibu-latvija [↑](#footnote-ref-4)
5. Ārlietu ministrijas Dienesta ziņojums par 2018.gada 27.novembra sanāksmi. [↑](#footnote-ref-5)
6. Akadēmiskā informācijas centra dati par iesniegumu par profesionālās kvalifikācijas atzīšanu skaitu. [↑](#footnote-ref-6)
7. http://ec.europa.eu/growth/tools-databases/regprof/index.cfm?newlang=en [↑](#footnote-ref-7)